21.12.2022
EL
Επίσημη Εφημερίδα της Ευρωπαϊκής Ένωσης
C 486/63
Ηλεκτρική ενέργεια από ανανεώσιμες πηγές 2.21.
Η ηλεκτρική ενέργεια από ανανεώσιμες πηγές ενέργειας, όπως ο άνεμος, ο ήλιος και το βιοαέριο, αποτελεί βασικό στοιχείο του αγροτικού τοπίου.
Η εναρμόνιση της νομοθεσίας των κρατών μελών πρέπει να προάγει και να προστατεύει τα συμφέροντα των παραγωγών-καταναλωτών και να παρέχει κίνητρα για επενδύσεις σε υποδομές ανανεώσιμων πηγών ενέργειας.
Πρέπει να προσφέρεται σε όλα τα κράτη μέλη η δυνατότητα πώλησης της παραγόμενης ενέργειας στο εθνικό δίκτυο.
Επίσης, πρέπει να υπάρχουν κατάλληλα αντισταθμιστικά συστήματα μεταξύ της ενέργειας από ανανεώσιμες πηγές που παράγουν οι παραγωγοί-καταναλωτές και της καταναλισκόμενης ενέργειας, ώστε να διασφαλίζεται η ενεργειακή ανεξαρτησία των αγροτικών περιοχών. 2.22.
Οι πλειστηριασμοί για κεντρικές δημόσιες συμβάσεις ηλεκτρικής ενέργειας από ανανεώσιμες πηγές γίνονται όλο και πιο διαδεδομένοι και έχουν πετύχει σε πολλές περιπτώσεις να μειώσουν το κατασκευαστικό κόστος των υποδομών αιολικής και ηλιακής ενέργειας.
Γενικά, η ανάπτυξη της ηλεκτρικής ενέργειας στις αγροτικές περιοχές συνδέεται κυρίως με την απαλλαγή του ενεργειακού τομέα από τις ανθρακούχες εκπομπές ενώ δεν υπάρχουν συνέργειες με τους στόχους αγροτικής ανάπτυξης.
Οι κάτοικοι των αγροτικών περιοχών συνήθως αντιτίθενται σε αυτά τα έργα καθώς θεωρούν πως θα έχουν μικρό όφελος για την τοπική κοινότητα.
2.23. Συνεταιρισμοί και άλλες τοπικές οργανώσεις πρέπει να συμμετέχουν στις συμφωνίες για τις τοποθεσίες των υποδομών ηλεκτρικής ενέργειας από ανανεώσιμες πηγές, είτε σε χερσαίες είτε σε παράκτιες περιοχές.
Πρέπει να διασφαλίζεται η συμμετοχή των τοπικών κοινοτήτων και η παροχή οφελών σε τοπικό επίπεδο από τις εν λόγω υποδομές. 2.24.
Σε τέτοιου είδους μεγάλα έργα, η ανάπτυξη ηλεκτρικής ενέργειας από ανανεώσιμες πηγές συνδέεται κυρίως με την απαλλαγή του ενεργειακού τομέα από ανθρακούχες εκπομπές ενώ υπάρχει ελάχιστη μέριμνα για την αγροτική ανάπτυξη.
Τα αιολικά πάρκα μικρής κλίμακας και τα μικρά ηλιακά και αναερόβια χωνευτήρια, τα οποία εκμεταλλεύονται συνεταιρισμοί και κάτοικοι της περιοχής, μπορούν να είναι περισσότερο προσανατολισμένα στην αγροτική ανάπτυξη καθώς και στην κοινωνική και οικονομική ένταξη των αγροτικών κοινοτήτων.
Υπάρχει ανάγκη να επιτευχθεί ισορροπία μεταξύ αυτών των δύο.
Οι κοινότητες ανανεώσιμων πηγών ενέργειας και οι ενεργειακές κοινότητες πολιτών παρέχουν έναν τρόπο για τη δίκαιη ενεργειακή μετάβαση σε συνδυασμό με την ανάπτυξη των κοινοτήτων.
2.25. Από μια περιπτωσιολογική μελέτη που πραγματοποιήθηκε στην αγροτική Σουηδία (Ejdemo και Söderholm, 2015) προέκυψε ότι, εν απουσία προγραμμάτων κοινοτικών οφελών, οι ευκαιρίες απασχόλησης ήταν πολύ λίγες στο πλαίσιο της αγροτικής ανάπτυξης. 2.26.
Μια ενεργειακή κοινότητα πολιτών είναι μια νομική οντότητα όπου πολίτες, ΜΜΕ και τοπικές αρχές συνέρχονται ως τελικοί χρήστες προκειμένου να συνεργαστούν για την παραγωγή ενέργειας από ανανεώσιμες πηγές.
Ένα τέτοιο παράδειγμα αποτελεί ο δήμος Feldheim, ένα μικρό χωριό νοτιοδυτικά του Βερολίνου, το οποίο έχει γίνει ενεργειακά αύταρκες.
Οι κάτοικοι έχουν εγκαταστήσει ανεμογεννήτριες στις αυλές τους και έχουν δημιουργήσει ένα ανεξάρτητο δίκτυο.
Οι κάτοικοι καταβάλλουν ελάχιστες τιμές για την ηλεκτρική ενέργεια.
Η εγκατάσταση μονάδας βιοαερίου έδωσε στο χωριό τη δυνατότητα να εγκαταστήσει ένα συνοικιακό δίκτυο θέρμανσης.
Πρόκειται για ένα εξαιρετικό παράδειγμα κοινότητας ανανεώσιμης ενέργειας σε λειτουργία.
Καταδεικνύει επίσης ότι η υιοθέτηση προσέγγισης από κάτω προς τα πάνω είναι ζωτικής σημασίας για το μέλλον των αγροτικών περιοχών (5). 2.27.
H ανταπόκριση στη ζήτηση μετατοπίζει την κατανάλωση ηλεκτρικής ενέργειας σε περιόδους κατά τις οποίες το σύστημα μπορεί να ανταποκριθεί στη ζήτηση.
Η καμπύλη καθαρής ζήτησης ηλεκτρικής ενέργειας πρέπει να εξομαλυνθεί κατά τη διάρκεια περιόδων μέγιστης ζήτησης, ώστε να αποφεύγονται οι διακοπές ρεύματος ενόσω παράγεται περισσότερη πράσινη ηλεκτρική ενέργεια.
Η χρήση της αποθήκευσης ενέργειας σε συσσωρευτές, της υδροηλεκτρικής αποθήκευσης και του έξυπνου εξηλεκτρισμού θα προσφέρουν ευελιξία ως προς την εξομάλυνση της καμπύλης καθαρής ζήτησης.
2.28. Σε λόγο της στο Δουβλίνο ενώπιον των Ιρλανδών βουλευτών, η Ευρωπαία επίτροπος Ενέργειας κ.
Kadri Simson δήλωσε ότι ο πόλεμος στην Ουκρανία ανάγκασε τις Βρυξέλλες να κάνουν ταχύτερα και πιο αποφασιστικά βήματα για να τερματίσουν τις ρωσικές εισαγωγές καυσίμων.
Ανέφερε επίσης ότι, σύμφωνα με προτάσεις που δεν έχουν ακόμη συμφωνηθεί, η ΕΕ θα επιδιώξει το 45 % της ενέργειας που καταναλώνει να προέρχεται από ανανεώσιμες πηγές έως το 2030.
Αυτό το ποσοστό θα συνιστά αύξηση σε σχέση με τον σημερινό στόχο του 32 % και θα είναι υπερδιπλάσιο του ποσοστού του 22 % το 2020.
Η ΕΟΚΕ υποστηρίζει αυτόν τον νέο στόχο, αλλά προειδοποιεί ότι μπορεί να επιτευχθεί μόνο με την ταχεία πραγματοποίηση νέων και μεγαλύτερων επενδύσεων στην αγροτική ενεργειακή μετάβαση.
2.29. Ο άνεμος δεν φυσά συνεχώς και για τον λόγο αυτόν η εξεύρεση εναλλακτικής λύση είναι απαραίτητη.
Το πράσινο υδρογόνο μπορεί να αποτελέσει εναλλακτική λύση για την ικανοποίηση της εναλλασσόμενης ζήτησης για ηλεκτρική ενέργεια ενώ μπορεί να αποθηκεύεται μέχρι να χρειαστεί.
(5)
ΕΚΘΕΣΗ ΕΡΓΑΣΤΗΡΙΟΥ ΕΑΚ Εργαστήριο 21.